അട്ടപ്പാടിയിലെ ആദിവാസികള്ക്ക് ഭൂമി നല്കിയില്ലെങ്കില് ശക്തമായ പ്രക്ഷോഭം നടത്തും : വെല്ഫെയര് പാര്ട്ടി പാലക്കാട് : വനാവകാശ നിയമപ്രകാരം ഭൂമിക്ക് വേണ്ടിയുള്ള ആദിവാസികളുടെ അപേക്ഷകള് തീര്പ്പാക്കാത്ത സാഹചര്യത്തില് അട്ടപ്പാടിയിലെ ആദിവാസികള്ക്ക് കൃഷിക്കും പാര്പ്പിടത്തിനും വേണ്ടി ആവശ്യമായ ഭൂമി നല്കിയില്ലെങ്കില് ശക്തമായ പ്രക്ഷോഭം നടത്തുമെന്ന്വെല്ഫെയര് പാര്ട്ടി ജില്ലാ എക്സിക്യൂട്ടീവ് വ്യക്തമാക്കി. സംസ്ഥാനത്തെ പൊതു ഭൂമി സര്ക്കാറിന്റെയും ഭരിക്കുന്ന പാര്ട്ടികളുടെയും മൗനാനുവാദത്തോടെ കുത്തക കമ്ബനികള്ക്കും മുതലാളിമാര്ക്കും യഥേഷ്ടം ഉപയോഗിക്കാനും കയ്യേറാനും സംസ്ഥാനത്ത് അട്ടപ്പാടി അടക്കമുള്ള ജില്ലയിലെ പല മേഖലകളിലും ഭൂമി അന്യാധീനപ്പെടുത്താനുമുളള കൊണ്ടു പിടിച്ച ശ്രമമാണ് ഭൂ മാഫിയയും ഭരണവര്ഗ്ഗവും നടത്തുന്നതെന്നും ഇത് അനുവധിക്കുകയില്ലെന്നും, വിഷയത്തില് അട്ടപ്പാടിയിലെ ആദിവാസികളുടെ ഭൂസമരങ്ങള്ക്ക് പിന്തുണ നല്കുമെന്നും ജില്ലാ പ്രസിഡന്റ് പി.എസ് അബുഫൈസല് പ്രസ്താവിച്ചു. ജില്ലാ ജനറല് സെക്രട്ടറി മോഹന്ദാസ് പറളി, വൈസ് പ്രസിഡന്റ്മാരായ എ. ഉസ്മാന് , പി. ലുഖ്മാന് , സെക്രട്ടറിമാരായ ദില്ഷാദലി, കെ.വി. അമീര് , ട്രഷറര് അബ്ദുല് മജീദ്, അംഗങ്ങളായ നൗഷാദ് പറളി, റിയാസ് ഖാലിദ്, സുലൈമാന് എന്നിവര് എക്സിക്യൂട്ടീവ് യോഗത്തില് സംസാരിച്ചു.